**PAGGAMIT NG POWERPOINT PRESENTATION BILANG KAGAMITANG PANTURO SA PAGTALAKAY NG EPIKO AT ANTAS NG PAG-UNAWA SA PAGBASA**

**Mga Tagapagtaguyod:** Laida I. Mabilangan

Criza Mae Completo

**Antas at Seksyon:** BSED 3-A Filipino

**Rasyonale**

Sa paglipas ng panahon, nakakaligtaan na ng mga mag-aaral ang kahalagahan ng pagbasa, nagsasanhi ito ng unti unting pag-alis sa kanilang mga puso’t isipan. Sa yugto ng pag-aaral ay kahanga hanga at napakahalaga ang pagbabasa, sapagkat nakakatulong ito upang matamo o makamit ang mga impormasyon at kaalaman tungkol sa mga bagay bagay, na hindi pa natutuklasan o nalalaman. Hindi lamang sapat na marunong ang isang mag-aaral na bumasa bagkus kinakailangan nauunawaan niya ang nilalaman at kahulugan ng kaniyang binabasa.

Ayon kay Arrogante et., 2007, Ang pagbasa bilang isa sa mga makrong kasanayang pangwika ay damdam na yatang bumababa ang antas ng kalinangan sa kasalukuyan gawa ng pagsulpot ng mass media- radyo, telebisyon, at pelikula, na sa halip na magbasa, mas kinikilingang-hilig ng mga kabataan ang panonood o pakikinig, tuloy maraming detalye ang nakaalpas sa kaalaman.

Ang larangan ng pagbasa ay isa sa pinakamahalagang komponents na dapat matamo ng isang mag-aaral, ang pagbasa ay instrumento upang mas tiyak na maunawaan at makilala ang mga kaisipan, ideya at damdamin ng isang tao sa paraang nakalimbag. Ito ay ating ginagamit sa pang araw-araw na buhay na kailan ma’y hindi maaring mawala.

Ayon kay Ron Fry, ang pagbasa ang ina ng lahat ng mga kasanayan sa pagkatuto. Ito ang pinakamahalagang kasanayan na dapat matamo ng isang tao.

Ang pagbasa ay isa lamang halimbawa bilang malaking suliranin na kinakaharap ng mga guro sa kasalukuyan, sapagkat marami ng mga mag-aaral ang nawawalan ng interes o hindi na napapansin ang mga nakalimbag na akdang pampanitikan. Gaya na lamang ng epiko, ito ay naisasawalang bahala na lamang at hindi na napagtutuunan ng pansin ang kahalagahan nito. Hindi lamang sa pag-aaral kundi makakatulong din ito upang mas makilala at mapagyabong pa ang kultura ng ating bansa.

Ayon kay E. C Apuntan (2013), Ang pag-aaral ng ating sariling panitikan ay napakahalaga. Sa pamamagitan nito ay malalaman, madarama, at masusumpungan natin kung paano nag-ugat at namuhay ang ating mga ninuno.

Ang layunin ng pag-aaral na ito ay mas mapabilis o mapadali ang pagdaloy ng mga impormasyon, batid din nitong mas maging kapakipakinabang kawili-wili, at mapukaw ang interes ng mga mag-aaral pagdating sa larangan ng pagbasa. Nais siyasatin o matuklasan kung may makabuluhang dulot nga ba ang “Paggamit ng Powerpoint Presentation bilang kagamitang panturo sa pagtalakay ng Epiko at Antas ng Pag-unawa sa Pagbasa”. Ito ay makakatulong upang mas mapalawak ang kaalaman at malikhaing kaisipan at ang magsisilbing instrumento ay ang makabagong kagamitang panturo na kilala sa katawagang PowerPoint Presentation. Ang pagkatuto ng isang mag-aaral ay maisasakatuparan o matatamo sa pamamagitan ng angkop na pamamaraan.

Ayon sa pag-aaral ni Gurdiel et. Al. (2015), na ayon sa akdang “Ang Tradisyunal at Makabagong Paraan ng Pagtuturo”, upang maging mabisa at mabilis ang pagkatuto, kinakailangan ang paggamit ng mabubuting pamamaraan ng pagtuturo sapagkat nakabase sa mabuting paraan ng pagtuturo ang matagumpay, kawili-wili at mabisang pagkatuto ng mag-aaral. Ibig sabihin, lubos na mauunawaan ng mga estudyante ang kanilang leksyon kung ang pamamaraan ng pagtuturo ay nakaka-engganyo at kapantay ng lebel ng mag-aaral nang sa gayon sila ay mabilis na matuto.

Sa natuklasan na pag-aaral ni Amoyo (2010), ang paggamit ng PowerPoint presentation ay nakakatulong upang magkaroon ng akademikong progreso ang mga mag-aaral. Ang akademikong progresong ito ay nakakuha ng mataas na marka sa bawat pagsusulit na kanilang isinasagawa.

Kung kaya’t ang pananaliksik na ito ay nilikha sa kagustuhang ipagpatibay, kung magiging epektibo nga ba ang Paggamit ng Powerpoint Presentation bilang kagamitang panturo sa pagtalakay ng epiko at antas ng pag-unawa sa pagbasa. Ang adhikain ng pag-aaral na ito ay matuklasan ang magandang benipisyo , gawing kawili-wili at alisin ang pagkawalang gana at bagot ng mga mag-aaral pagdating sa pagbasa. Ito ang magsisilbing instrumento na gagamitin sa pagpapahayag ng mga impormasyon at kaalaman na ibabahagi sa mga mag-aaral, upang makamit ang pagkatuto

**Balangkas Teoretikal**

Ang pag-aaral na ito ay ibinatay sa mga sumusunod na teorya:

Ayon sa teoryang bottom up ni Eleanor J. Gibson (1966) ang pagbasa ay pagkilalala ng serye ng nakasulat na mga simbolo upang maibigay ang katumbas na tugon nito nananalig ang teoryang ito na ang pagkatuto sa pagbasa ay nagsisimula sa paagkilala sa mga titik, salita, parirala at pangungusap bago malaman ang kahulagan ng teksto sinababe nito ang na ang pagbasa ay pagkilala ng mga salita at ang teksto ang pinakamahalaga sa pagbasa.

Ayon sa teoryang top down ni Richard Gregory (1970) Ang teoryang ito ay naniniwalang ang pag-unawa ay nagmumula sa isipan ng mambabasa mayroon nang dating kaalaman at karanasan. Ang mambabasa ay gumagamit ng kanyang dating kaalaman (prior knowledge) at mga kaalaman (schema) na nabubuo na sa kanyang isipan batay sa kanyang mga karanasan at pananaw sa paligid. Nakabubuo siya ng mga palagay at hinuha at ito ay iniuugnay niya sa mga ideya na inilahad ng may-akda sa teksto.

Ayon sa teoryang iskima ni David Rumelhart (1980) mahalaga ang tungkuling ginagampanan sa pagbasa ng dating kaalaman ng mambabasa, ito ay batayang paniniwala ng teoryang iskima. Ang bawat bagong impormasyon na nakukuha sa pagbabasa ay naidaragdag na sa dati ng iskima samakatuwid bago pa man basahin ng isang mambabasa ang teksto sya ay may taglay nang ideya sa nilalaman ng teksto mula sa sa kanyang iskima sa paksa.

Sa panulat ni John Locke(1690) na An Essay Concerning Human Understanding (Incarta Premium 2009) , ipinapalagay na sa pagsilang, ang isipan ng tao ay tabula raza o blank states. Nangangahulugang blanko ang isipan, at ang blankong isipan ay unti-unting mapupunan ng mga impormasyon dahil sa mga karanasan ng tao. Ang bawat natutunan ng tao ay maging iskema sa isipan.

**Paradima ng Pag-aaral**

**Malayang Baryabol Di-Malayang Baryabol**

Antas ng Pag-unawa sa Pagbasa batay sa:

* Interpretatibo
* Analitikal
* Literal

Paggamit ng Powerpoint Presentation bilang kagamitang panturo sa pagtalakay ng Epiko batay sa:

* Kabisaan
* Kaangkupan
* Kawilihan

Figyur 1:Ipinapakita sa Figyur 1 ang Malaya at Di-Malayang Baryabol ng pag-aaral.

**Paglalahad ng Suliranin**

Ang pag-aaral na ito ay nakatuon sa Paggamit ng Powerpoint presentation bilang kagamitang panturo sa pagtalakay ng Epiko at Antas ng pag-unawa sa pagbasa.

Nilalayong sagutin ng pag aaral na ito ang mga sumusunod na katanungan:

1. Ano ang antas ng pagtanggap ng mga tagasagot batay sa Powerpoint presentation bilang kagamitang panturo sa pagtalakay ng Epiko batay sa:

1.1 Kabisaan;

1.2 Kaangkupan, at

1.3 Kawilihan?

2. Ano ang antas ng pag-unawa ng mga tagasagot bago at pagkatapos gamitin ang Powerpoint presentation bilang kagamitang panturo sa pagtalakay ng Epiko batay sa:

2.1 Interpretatibo

2.2 Analitikal, at

2.3 Literal?

3. May makabuluhang kaugnayan ba ang antas ng pagtanggap ng mga tagasagot sa Paggamit ng Powerpoint presentation bilang kagamitang panturo sa pagtalakay ng Epiko at antas ng pag-unawa sa pagbasa.

4. May makabuluhang pagkakaiba ba ang antas ng pag-unawa sa pagbasa bago at pagkatapos gamitin ang Powerpoint presentation bilang kagamitang panturo sa pagtalakay ng Epiko

**Hinuha ng Pag-aaral**

1. Walang makabuluhang kaugnayan ang antas ng pagtanggap ng mga tagasagot sa paggamit ng powerpoint presentation bilang kagamitang panturo sa pagtalakay ng Epiko at antas ng pag-unawa sa pagbasa.
2. Walang makabuluhang pagkakaiba ang antas ng pag-unawa sa pagbasa bago at pagkatapos gamitin ang powerpoint presentation bilang kagamitang panturo sa pagtalakay ng Epiko.

**Metodolohiya ng Pag-aaral**

Ang bahaging ito ng pag-aaral ay kinapapalooban ng disenyo ng pananaliksik, pagkukunan ng datos o mga napiling tagasagot sa pag-aaral, instrumento ng pananaliksik, pamamaraan sa pangangalap at istatistikal na pagsusuri ng mga datos.

Ang gagamitin ng mga mananaliksik sa pag-aaral na ito ay experimental na pamamaraan (Experimental Method) Ang eksperimental na pamamaraan ang siyang susubok sa hypothesis ng mananaliksik sa pamamagitan ng isang maparaang paggamit sa mga kaugnay na empirikal na mga salik. Ito ang magsisilbing pagkukunan ng mga datos o impormasyon dahil nais matuklasan ng mananaliksik kung makakatulong ba ang Paggamit ng Powerpoint Presentation bilang kagamitang panturo sa pagtalakay ng Epiko at Antas ng Pag-unawa sa Pagbasa.Ayon kay Gay (1976), ang eksperimental na pamamaraan lamang ang pamamaraan na tunay na makasusubok sa palagay o hypothesis tungkol sa ugnayang sanhi at bunga. Dagdag pa dito ang sinabi nina Ary at ng kanyang mga kasama (1972), na ang eksperimental ang pinakasopistikadong pamamaraan ng pananaliksik para subukin ang mga palagay o hypothesis.

Ang eksperimental na pamamaraan ay angkop sa kasalukuyang pag-aaral sapagkat layon ng mananaliksik na mapatunayan na ang Paggamit ng Powerpoint Presentation bilang kagamitang panturo sa pagtalakay ng Epiko at Antas ng Pag-unawa sa Pagbasa.

Ang mga mananaliksik ay gumamit ng eksperimental na pamamaraan (experimental method) at nagsagawa ng sarbey questionnaire na binubuo ng iba’t ibang katanungan na sariling likha, upang nang sa gayon ay malaman ang antas ng pagtanggap ng mga tagasagot hinggil sa Paggamit ng Powerpoint Presentation bilang kagamitang panturo sa pagtalakay ng epiko at antas ng pag-unawa sa pagbasa ng mga mag-aaral.

**Mga Tagasagot**

Ang napili bilang tagasagot ng mga mananaliksik sa pag-aaral na ito ay ang mga mag-aaral na nasa ika-siyam na baitang sa antas ng sekondarya, ang magiging tagasagot.

**Pamamaraan ng Pangangalap ng Datos**

Ang pamamaraan sa pangangalap ng datos ng mga mananaliksik ay ang talatanungan, panimulang pagsusulit at pangwakas na pagsusulit na ginamit bilang instrumento sa pananaliksik ay inihanda ng mananaliksik, Ito ay ipapasuri at dadaan sa balidasyon ng mga batikan sa larangan ng edukasyon at may kasanayan sa pananaliksik upang malaman ang kawastuhan at kaangkupan ng talatanungan, panimulang pagsusulit at pangwakas na pagsusulit.

**MGA SANGGUNIAN:**

Gay, L.R. (1992). Education Research Competencies for Analysis and Application: London: Charles E. Milton Keynes Philadelphia Company.

W Leahy, J Sweller - Applied **Cognitive**Psychology, 2011 - Wiley Online Library

On Jul 1, 2016, Y. Erisen and others published **COGNITIVE LEARNING THEORIES**

**MGA ELEKTRONIKONG SANGGUNIAN:**

<https://library.educause.edu/resources/2004/1/effective-teaching-with-powerpoint-a-learning-theory-approach>

<https://www.academia.edu/32846824/Thesis_1>

<https://www.academia.edu/43296379/Kabanata_1_ANG_SULIRANIN_AT_KALIGIRAN_NG_PAG_AARAL_Panimula>.

<https://wehavekids.com/education/Reading-Comprehension-Theory#:~:text=The%20Schema%20Theory&text=201)%2C%20later%20schema%20was%20introduced,cited%20in%20An%2C%202013>).

<https://www.scribd.com/doc/83630116/4-teorya-ng-pagbasa>

<https://www.coursehero.com/file/48913359/EKSPERIMENTAL-NA-PARAANdocx/>